Ulbinai

Ulbinai – kaimas Varėnos rajono savivaldybėje, 3 km į pietvakarius nuo Vydenių, prie Uosupio upelio, Dainavos girios pakraštyje. Praeina kelias Čepelūnai–Dainava. Netoliese stūkso Barčių piliakalnis.

 Etimologija 
Vietovardis kilęs iš Dzūkijoje dažno asmenvardžio Ùlbinas, kuris galimai kilęs nuo žodžių ulbùs („mėgstantis maloniai šnekėti, šnekus“), ul̃bti, ulbėt́i („čiulbėti, suokti; meiliai šnekėti; dainuoti; neaiškiai šnekėti; prašyti, maldauti“).

 Istorija 

XIX a. pab. Ulbinų kaimas pateko į Lydos apskrities Kaniavos valsčių, Čepelūnų apylinkę ir dvaro valdą (1865 m. ją valdė Kaminskiai).

 Gyventojai 

Pagal lenkų valdžios 1921 m. atliktą surašymą kaime gyveno 63 žmonės, iš kurių visi užsirašė lietuviais.1921 m. Lenkijos gyventojų surašymo duomenys (lenk.)

 Žymūs žmonės
 Valerijonas Šadreika (1938–1991), advokatas, Kovo 11-osios akto signataras

 Šaltiniai 

Kategorija:Varėnos rajono savivaldybės gyvenvietės